**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS SMULKIOJO IR VIDUTINIO VERSLO RĖMIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO**

2019 m. vasario 7 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 38 punktu, Plungės rajono savivaldybės taryba nusprendžia:

1. Patvirtinti Plungės rajono savivaldybės smulkiojo ir vidutinio verslo rėmimo lėšų skyrimo ir naudojimo tvarkos aprašą (pridedama).

2. Pripažinti netekusiu galios Plungės rajono savivaldybės tarybos 2017 m. lapkričio 30 d. sprendimą Nr. T1-278 „Dėl Plungės rajono savivaldybės smulkiojo ir vidutinio verslo rėmimo lėšų skyrimo ir naudojimo tvarkos aprašo patvirtinimo“.

Savivaldybės meras

SUDERINTA:

Administracijos direktorius Gintaras Bagužis

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Strateginio planavimo ir investicijų skyriaus vedėja Žaneta Piepalienė

Sprendimą rengė

Strateginio planavimo ir investicijų skyriaus vyr. specialistė Simona Bertašiūtė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS SMULKIOJO IR VIDUTINIO VERSLO RĖMIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO“**

2019 m. sausio 21 d.

Plungė

**1. Parengto teisės akto projekto tikslai.**

Sprendimo projekto tikslas – patvirtinti Plungės rajono savivaldybės smulkiojo ir vidutinio verslo (toliau – SVV) rėmimo lėšų skyrimo ir naudojimo tvarkos aprašą.

**2. Teisės akto projekto esmė, rengimo priežastys ir motyvai.**

Plungės rajono savivaldybės tarybos 2017 m. lapkričio 30 d. sprendimu Nr. T1-278 patvirtintas Plungės rajono savivaldybės SVV rėmimo lėšų skyrimo ir naudojimo tvarkos aprašas (toliau – Tvarkos aprašas). Šiuo tarybos sprendimo projektu siūloma patvirtinti naują Tvarkos aprašą, kuris yra parengtas atsižvelgiant į:

1. 2018 m. lapkričio 12 d. vykusio smulkiojo ir vidutinio verslo rėmimo lėšų skyrimo ir naudojimo nuolatinės komisijos posėdžio pastabas.

Naujame Tvarkos apraše koreguojamas II skyrius: patikslinimas 6.7. punktas, nurodant, kad įsigyta įranga turi būti susijusi su naujos darbo vietos funkcionavimu teikti paslaugas ir (ar) gaminti prekes, gaminius ar produkciją. Patikslinimas 6.10.1. punktas, nurodant, kad darbo vieta turi būti išlaikyta ne trumpiau kaip 24 mėnesius nuo darbo sutarties pasirašymo, ir atsisakant akcentavimo, jog įdarbinamas asmuo privalo būti registruotas Plungės rajone.

Patikslinami VI skyriaus „Lėšų skyrimo tvarka, atskaitomybė ir priežiūra“ 34.3. ir 34.4: punktai.

**3. Lėšų poreikis (jeigu teisės aktui įgyvendinti reikalingos lėšos).**

SVV subjektams remti lėšos yra numatytos Savivaldybės biudžeto 02 Ekonominės ir projektinės veiklos programoje.

**4. Laukiami rezultatai.**

Patvirtinus SVV rėmimo lėšų skyrimo ir naudojimo tvarkos aprašą, bus nustatyti tikslūs kriterijai, kurie leis efektyviai paskirstyti SVV rėmimo lėšas, skatinant Plungės rajono fizinių ir juridinių asmenų verslumą bei konkurencingumą.

**5. Kita svarbi informacija.** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos didinti Plungės rajono gyventojų ir įmonių verslumą bei konkurencingumą* | *-* |
| *Finansams* | *-* | *-* |
| *Socialinei aplinkai* | *-* |  |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *Didėjantis SVV subjektų skaičius didins regiono konkurencingumą* | *-* |
| *Kitoms sritims, asmenims ar jų grupėms* | *Teigiamas poveikis Plungės rajono savivaldybės smulkiojo ir vidutinio verslo subjektams* | *-* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus

vyr. specialistė \_\_\_\_\_\_\_\_\_\_\_\_\_\_\_\_\_ Simona Bertašiūtė